ħalkemm mimli politika), jibqa' għal ħafna bħali mument ta' riflessjoni. Ħin dedikat għall-analiżi tal-ħajja u għat-tgawdija ta' l-aspett kulturali tal-bniedem. Sfortunatament għal dawk li jħobbu jaħdmu jsibu li jħallu ftit ħin sabiex jaqraw jew iżommu rwieħhom viċin id-dinja ta' l-arti, tal-mużika u tal-qari. Għalhekk ix-xhur li qegħdin fihom iservu għal dan. Huma għas-servizz ta' dawk li jibdew jerġgħu jħossu rwieħhom bnedmin. Persuni umani li jaħsbu, jirriflettu u fuq dan titwieled fihom ċerta kalma u trankwillità interna. 2. Inħobb naqra, nammetti, u proprju għalhekk li nsibni f'diversi għelieqi napprezza l-intelliġenza u r-riflessjonijiet ta' bnedmin aqwa minni. Nissellef kotba, però l-iktar indur ġewwa għad-diversi oħra li jew xtrajt jew ġbart matul is-snin fil-librerija. Nammetti li żewġ awturi li ħajruni naqra huma l-franċiż Albert Camus, li kelli x-xorti naqra kitbietu bl-ingliż, taljan u dik oriġinali u t-taljan Cesare Pavese. It-tnejn kellhom influwenza inizjali fuqi. Illum nirrikonoxxihom f'dak li kienu però ma baqgħux. 3. Ftit jiem ilu ġew f'idejja xi kotba tal-Pavese, fosthom librett stampat mill-Einaudi bit-titolu "Saggi Letterari". Ġabra ta' artikoli verament sbieħ li huwa kien kiteb. Hemm riflessjonijiet fondi li jiftħu bibien ferm isbaħ minn dawk li jidhru fid-djarji tiegħu. Laqtuni d-diversi kontribuzzjonijiet tiegħu fuq il-letteratura ingliża bħal dawk li niseġ fuq Herman Melville u Joseph Conrad. L-ewwel minħabba l-valur għoli ta' sustanza li fihom, li sfortunatament minħabba preġudizzju, jibqgħu ma jaslux f'idejn dawk li jaqraw il-letteratura ingliża; t-tieni għax mingħajr ma naf sibtni naqra dawn l-awturi fil-fond u dan kien qisu qed imur lura għall-għeruq "naturali" li huwa kellu jduru fil-kotba li ħawwel fija. 4. Hemm f'kull kittieb u persuna li jaqra "għeruq" speċjali li jappartjenu lilu biss. Iżda din il-ġabra unika f'kull bniedem hija hi stess imsawwra u magħġuna minn "għeruq speċjali" oħra. Kif inhuwa ċar fil-ktieb sempliċi u dirett ta' Primo Levi "La Ricerca delle Radici". Dan il-lhudi li għadda mill-esperjenza qarsa ta' Auschwitz jibqa' msemmi għad-diversi kotba li kiteb. Għax il-bniedem li bata u għadda minn din is-sofferenza, minn din it-tensjoni umana jrid jesponi lilu nnifsu fil-fond. Mhux biss għandna l-kotba iżda għandna għad-disposizzjoni tagħna minn liema riflessjonijiet, minn liema influwenzi letterarji dawn ħarġu. ." Ikompli billi jiċċita lill-istess Pavese għax it-tnejn jaqblu li dan il-kapolavur huwa "una favola". Waħda li fiha: "la ricchezza di una favola sta nella capacità ch'essa possiede di simboleggiare il massimo numero di esperienze." Għalhekk il-kitba mhux biss għandha l-għeruq tagħha, però hija stess kaġun ta' iktar valur u għalhekk iktar għeruq. 6. Sija Levi kif ukoll Pavese jafdaw lilhom infushom għall-kitba. Il-kitba bħala strument qawwi ta' influwenza kif jgħid, taqbel jew le, Pavese: "I libri non sono gli uomini :" Proprju dan l-istrument li jitwieled mill-kelma, mid-diskors, isiru parti sħiħa mill-persuna li trid iċċaqlaq l-ilmijiet tas-soċjetà mhux bl-azzjoni politika jew amministrattiva, iżda bil-ħsieb "għarwien". Hemm sens qawwi intern fid-direzzjoni fil-Pavese fuq dan, kif kien qal: "Parlare. Le parole sono il nostro mestiere. Le diciamo senza ombra di timidezza o di ironia. Le parole sono 7. Il-bniedem li jikteb ma huwiex dak li jaqra, imma t-tnejn jinfluwenzaw lil xulxin. Għax ktieb wieħed ta' awtur m'huwiex dak il-kittieb sħiħ, anqas forsi l-kotba kollha però dik l-istess kitba li titwieled mill-qalb u l-moħħ tiegħu jixhdu fuq parti sostanzjali mill-valur u s-sustanza li hemm fih. Għax huwa minnu li l-kitba hija strument, mezz ta' kif twassal ħsibijiet u tbiddel l-opinjonijiet ta' l-oħrajn. Ma hemmx dubbju li fiha l-intoppi tagħha, għax min jagħżel li jinżel u jiddedika l-ħin sabiex mill-moħħ u mill-ħalq jaqleb għall-kitba, jgħaddi minn proċess krejattiv. Kif jgħid Cesare Pavese: "Il nostro compito 8. Il-kotba m'humiex bnedmin, però huma huma strumenti. Mezzi l-ewwel, u wara dokumenti li jixhdu ċiviltà, għerf u riflessjoni. Prova u ġabra ta' kliem li jibqgħu hemm għaż-żmien. Nemmen dejjem iktar f'dan u fil-bżonn ta' aktar persuni li jidħlu għall-ħidma diffiċli li tikteb. B'din it-triq u b'dan il-mezz, il-bniedem li jikteb jikber u jgħin lil ħaddieħor iżid fil-proċess intern tiegħu. Dak li jaħseb għalih innifsu u jifhem sewwa ħaddieħor x'inhu jgħid. Nirringrazzjak, Sur Editur, li ppermettejtli nikteb anke fuq dan li jista' jidher irrelevanti jew traskurabbli għax fil-fatt m'huwiex, anki għal din l-Art żgħira però tant għal qalbna. Nemmen li l-kotba jistgħu ma jkunux bnedmin, però ċert li huma jsawwruhom u proprju għalhekk li dmir il-kittieb f'kull livell huwa ikbar għax dak li jiżra' jsibu jikber f'ħaddieħor.
Il-kotba m'humiex bnedmin